A John Dalli, az Európai Bizottság egészségügyi és fogyasztóvédelmi biztosa a mai napon „A leszokott dohányosok megállíthatatlanok” szlogennel az Unió egészére kiterjedő kampányt indított. A dohányzás az elkerülhető betegségek legfőbb kiváltó oka az Európai Unióban, a becslések szerint évente több mint 650 000 ezren halnak meg a dohányzás következtében, és minden harmadik ember dohányzik. A ma indult hároméves kampány a dohányzásról való leszokás pozitív hatásaira összpontosít, és reklámok, közösségi médiumok, rendezvények, valamint hasznos eszközök koordinált kombinációjával szeretné megszólítani a dohányosokat és támogatni őket a leszokásban.
IP/11/710
A kampány elindításakor Dalli biztos a következőket nyilatkozta:: A fiatalok azért kezdenek el dohányozni, mert elhitetik velük, hogy ez menő dolog; azért folytatják a dohányzást, mert a dohányzás függőséget okoz; az EU-ban pedig évente több mint 650 000-en halnak meg a dohányzás miatt, mert a dohány erősen mérgező.A közhatóságoknak segíteniük kell a polgárokat abban, hogy megszakítsák a függőség, elkerülhető betegségek és halál ördögi körét.„A leszokott dohányosok megállíthatatlanok” kampány pont erről szól.Bízom benne, hogy a kampány segít meggyőzni a dohányosokat arról, hogy sokat nyerhetnek a leszokással”.
Az EU folyamatos részvétele Az EU első dohányzásellenes jogszabályait az 1980-as években vezették be. Azóta az uniós jogszabályok és politika tovább fejlődött a termékszabályozás, a reklámok, a passzív dohányzás elleni védelem, valamint a dohányzás-megelőzés, tájékoztató kampányok és a leszokás támogatása terén. Az Uniós megközelítés 2002 óta az EU egészére kiterjedő tájékoztató kampányokat is magában foglal.
„A leszokott dohányosok megállíthatatlanok” kampány